Il-Ministru Michael Farrugia qal li din il-liġi tagħti aktar protezzjoni u vuċi lit-tfal Il-Ministeru għall-Familja, Drittijiet tat-Tfal u Solidarjetà Soċjali Michael Falzon ħabbar konsultazzjoni pubblika dwar żviluppi fil-liġi tal-Protezzjoni tat-Tfal li fi fost oħrajn se tkun qed iġġib bidliet importanti, ewlenin fosthom fejn jidħlu l-adozzjonijiet u l-fostering. Waqt konferenza tal-aħbarijiet, il-konsulent ewlieni fi ħdan il-Ministeru li ħadem fuq din il-liġi, l-Avukat Andy Ellul, spjega bidliet li se jidħlu fis-seħħ fil-mof kif isiru l-adozzjonijiet u l- fostering fost dawk it-tfal li jinsabu f’ out-of-home care . Foster carers se jkollhom ukoll aċċess għall-atti u d-dokumenti kollha tal- Fostering Board u se jkunu jistgħu jiftħu kont tal-bank f’isem it-tifel jew tifla fostered . Wara għaxar snin ta’ fostering , il- foster carers jistgħu jiftħu applikazzjoni biex jadottaw lil dak it-tifel jew tifla. Il-Care Orders u l-kustodja tat-tfal Kompla jispjega kif permezz ta’ din il-liġi, il- care orders u l-kustodja tat-tfal mhux se jibqgħu iktar responsabbiltà tal-Ministru, iżda se jkunu responsabbli għalihom il-kapijiet tar-residenzi li jgħixu fihom it-tfal, il- foster carers , u l-aġenzija. Minn hemmhekk jitħejja care plan adattat għat-tifel jew tifla kkonċernata, dejjem bid-diskrezzjoni tal-Qrati. Il-Qorti tkun tista’ toħroġ ordnijiet ta’ protezzjoni li jinkludu ordni ta’ emerġenza, ta’ kura, ta’ superviżjoni, ta’ trattament, jew ordni ta’ tneħħija. Ċentru terapewtiku għal tfal b'imġieba diffiċli Il-liġi se tkun tesiġi wkoll li jsir kuntratt soċjali  li jassigura li l-ġenituri jew dawk li qed jieħdu ħsieb il-kura tat-tfal jieħdu responsabbiltà  biex iwaqqfu kull forma ta’ abbuż fuq il-minuri. Il-liġi qed taspira wioll li għall-ewwel darba twaqqaf ċentru terapewtiku għal minuri b’imġieba diffiċli. Aktar protezzjoni lill-ħaddiema soċjali Intant, il-Ministru Michael Falzon stqarr li permezz ta’ dawn il-bidliet, din il-liġi se tagħti wkoll aktar protezzjoni lis- social workers li jkollhom kuntatt ma’ minuri li juru mġieba aggressiva. “Qed inħarsu lejn liġi li tagħti aktar vuċi lit-tfal, fejn il-minuri jkunu fiċ-ċentru tal-bidliet li se jkollna f’din il-liġi li ilha żmien twil tiġi kkonsultata, u issa viċin li tkun implimentata, qal il-Ministru. Kopja tal-liġi flimkien ma’ preżentazzjoni dwar il-punti saljenti tagħha tinstab fuq il- website tal-Ministeru: www.family.gov.mt . Kull min għandu xi tip ta’ kumment jista’ jibgħat fuq [email protected] .